לישועתך קיויתי ה'

**לִישׁוּעָתְךָ קִוִּיתִי ה':** (בראשית מט יח).

"לישועתך קויתי ה' " - אמר רבי יצחק: הכל בקיווּי: יסורין בקווּי, קדושת השם בקווּי, זכות אבות בקווי, תאותו של עולם הבא בקווי, חנינה בקווי, סליחה בקיווי - "קויתי ה' קותה נפשי" **(בראשית רבה צח יד)**.

בְּפָרָשַׁת וַיְחִי יַעֲקֹב וַיָּמֹת

נִפְרַד מִסֵּפֶר תּוֹלְדוֹת בָּנִים וְאָבוֹת

הוּא סֵפֶר בְּרִיאָה בְּמַאֲמָרוֹת

כָּל חַי וְצוֹמֵחַ, חַיּוֹת וּבְרִיּוֹת

וַיְכַל מְלַאכְתּוֹ וְהִנֵּה טוֹב מְאֹד.

סֵפֶר הַתְחָלַת הַכֹּל, זְמָן וְתַגְלִית

סֵפֶר בְּרֵאשִׁית אֱמוּנָה וְתַכְלִית

וּבְפָרָשַׁת וְאֵלֶּה שֵׁמוֹת

נָבוֹאָה בְּשַׁעֲרֵי שִׁעְבּוּד וְצָרוֹת

סֵפֶר גְּאוּלָה, בְּרִית וְלוּחוֹת,

סֵפֶר פְּדוּת וּמִשְׁעָן

מֵחֹמֶר וָטִיט

מַתַּן תּוֹרָה וּמִשְׁכָּן

בִּפְאֵר וְתַבְנִית